AIŠKINAMASIS RAŠTAS

Dėl savivaldybės nekilnojamojo turto išnuomojimo viešo konkurso būdu

**1. Parengto tarybos sprendimo projekto tikslai ir uždaviniai**

Molėtų rajono savivaldybės administracijos (toliau – Administracija) patikėjimo teise valdomos administracinės patalpos, esančios adresu: Molėtų r. sav., Giedraičiai, Vilniaus g. 26 ir Molėtų r. sav., Balninkai., Alaušų g. 21, nutraukus nuomos sutartis su AB „Lietuvos paštas“, liko laisvos ir šiuo metu nenaudojamos. Atsižvelgdama į tai, Administracija siūlo laisvas patalpas, esančias Balninkų mstl., Alaušų g. 21, viešojo konkurso būdu 5 metams išnuomoti administracinei arba prekybos ir paslaugų veiklai, o laisvas patalpas, esančias Giedraičių mstl., Vilniaus g. 26, viešojo konkurso būdu 10 metų išnuomoti prekybos ir paslaugų teikimo veiklai.

Garažas, valdomas Administracijos patikėjimo teise, esantis Molėtų r. sav., Molėtų m., Žalioji g. 7-5, taip pat nenaudojamas ir nereikalingas savivaldybės veiklai. Administracija garažą, esantį Molėtų m., Žalioji g. 7-5, siūlo išnuomoti 5 metams ūkio veiklai.

Parengto sprendimo projekto tikslas – išnuomoti viešojo konkurso būdu:

1. 5 metų laikotarpiui 52,61 m ploto patalpas administraciniame pastate, esančiame adresu: Molėtų r. sav., Balninkai, Alaušų g. 21, verstis administracine arba prekybos ir paslaugų veikla ir nustatyti pradinę 1 kv. m nuomos kainą – 0,13 Eur per mėnesį;
2. 5 metų laikotarpiui 19,20 m ploto garažą, esantį adresu: Molėtų r. sav., Molėtų m., Ža;ioji g. 7-5, verstis ūkio veikla ir nustatyti pradinę 1 kv. m nuomos kainą – 0,35 Eur per mėnesį;
3. 10 metų laikotarpiui 31,39 m ploto patalpas administraciniame pastate, esančiame adresu: Molėtų r. sav., Giedraičiai, Vilniaus g. 26, verstis prekybos ir paslaugų veikla ir nustatyti pradinę 1 kv. m nuomos kainą – 0,16 Eur per mėnesį.

**2. Šiuo metu esantis teisinis reglamentavimas**

Lietuvos Respublikos vietos savivaldos įstatymo 16 straipsnio 2 dalies 26 punktas;

Lietuvos Respublikos valstybės ir savivaldybių turto valdymo, naudojimo ir disponavimo juo įstatymo 15 straipsnio 8 dalis;

Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo, patvirtinto Molėtų rajono savivaldybės tarybos 2015 m. vasario 20 d. sprendimu Nr. B1-39 „Dėl Molėtų rajono savivaldybės ilgalaikio materialiojo turto viešojo nuomos konkurso ir nuomos ne konkurso būdu organizavimo tvarkos aprašo patvirtinimo” (2017 m. vasario 23 d. sprendimo Nr. B1-18 redakcija), 3, 7, 8, 9 punktai.

**3. Galimos teigiamos ir neigiamos pasekmės priėmus siūlomą tarybos sprendimo projektą**

Teigiamos pasekmės – Molėtų rajono savivaldybės funkcijoms vykdyti nereikalingos ir nenaudojamos patalpos bus išnuomotos ir jose bus vykdoma atitinkama veikla. Už patalpų nuomą bus gautos savivaldybės biudžeto pajamos.

Neigiamų pasekmių nenumatoma.

**4. Priemonės sprendimui įgyvendinti**

Bus vykdomas viešasis nuomos konkursas**.**

**5. Lėšų poreikis ir jų šaltiniai (prireikus skaičiavimai ir išlaidų sąmatos)**

Lėšos bus reikalingos apmokėti viešojo konkurso skelbimą.

**6. Vykdytojai, įvykdymo terminai**

Molėtų rajono savivaldybės administracija.